laion/Wikipedia-Exotic huggingface dataset:
კერი კინგი

კერი რეი კინგი (ინგლ. Kerry Ray King; დ. 3 ივნისი, 1964) — ამერიკელი მუსიკოსი. სახელი გაითქვა როგორც თრეშ მეტალ ჯგუფ სლეიერის გიტარისტი. კინგმა ჯგუფი ჯეფ ჰანემანთან ერთად შექმნა და 1981 წლიდან მისი წევრია. კინგი ავიაინჟინერის და ტელეფონის კომპანიის თანამშრომლის ოჯახში დაიბადა, მან დაასრულა უორენის სკოლა კალიფორნიაში და კალვანოს მუსიკალურ ცენტრში დაიწყო გიტარის სწავლა. სწორედ ამ წლებში ერთ-ერთ მოსმენაზე გაიცნო ჯეფ ჰანემანი რომელთანაც ერთად ჯგუფში მოხვდა, ისინი Iron Maiden-ის და Judas Priest-ის სიმღერებს უკრავდნენ და რამდენიმე რეპეტიციის შემდეგ საკუთარი ჯგუფის შექმნა გადაწყვიტეს. კინგს პირველი შეხება გიტარასთნ ბავშვობაში ჰქონდა, კინგის ადრინდელ ნაშრომებს სლეიერთან ერთად, როგორებიცაა Reign In Blood და Hell Awaits კრიტიკოსები ახასიათებდნენ როგორც „გიჟურ რიფებს რომლებიც ზუსტად გადმოსცემენ იმ ძალადობის მსხვერპლთა ტირილის ხმებს რომლებზეც სლეიერი წერს“, Allmusic-ის ჟურნალისტი სთივ ჰიუი კი კინგის და ჰანემანის სოლოებს აღწერს როგორც „გიჟურად ქაოტური“. კინგის ახალგაზრდობის ინტერვიუებში იგი მის საყვარელ ჯგუფებად ვენომს-ს, Black Sabbath-ს, Judas Priest-ს, Iron Maiden-ს და Deep Purple-ს ასახელებს, ამ ხუთეულში კი როგორც თვითონ აცხადებს ყველაზე დიდი გავლენა Judas Priestმა იქონია, ხოლო მის საყვარელ გიტარისტებად რომლებმაც მასზე გავლენა მოახდინეს რიჩი ბლექმორს, ედი ვან ჰალენს და თედ ნაგენტს ასახელებს. კერი ამჟამად არის დაქორწინებული აიეშა კინგზე,მას ჰყავდა პირველი ცოლიც რომლისგანაც შეეძინა გოგონა შაიან კიმბერლი კინგი. 2006 წლის ინტერვიუში კინგმა თავისი ანტი-რელიგიური მოსაზრებები დააფიქსირა : „არ ვცხოვრობ რამე ფილოსოფიით, ჩემი მთავარი წესი კი ისაა, რომ ავუნჯანყდე ამ ერთ აზრს რომელიც ხალხს ამონებს და რელიგია ჰქვია, მე არ მჯერა იმის რასაც ვერ ვხედავ და ვერც ვერავინ მაჩვენებს“. King's 2002 Slayer Guitar Rig დაარქივებული 2013-01-24 საიტზე Archive.isCategory:Webarchive template archiveis links. GuitarGeek.com ↑ 1.0 1.1 atera, Joe. (August 4, 2006) Slayer's Kerry King: The Art Of Writing Songs That Nobody Else Can Write. UltimateGuitar.com. ციტირების თარიღი: 2007-02-22. ↑ 2.0 2.1 "World Painted Blood" (Compact Disc). Slayer. American, Sony Music. 2009.CS1-ის მხარდაჭერა: others (link) ↑ Mangum, Eric (1995). DOD Presents 100 Superstar Guitar Sounds on a Stompbox Budget. Cherry Lane Music, გვ. 40. ISBN 1-57560-342-X.
პრიზმა

პრიზმა — მრავალწახნაგი, რომელიც შედგება ორი მრავალკუთხედისგან, რომლებიც ერთიმეორისგან პარალელური გადატანით მიიღება და ამ მრავალკუთხედების შესაბამისი გვერდების შემაერთებელი წახნაგებისგან. ეს წახნაგები პარალელოგრამებია. პრიზმის შემადგენელ მრავალკუთხედს მისი ფუძე ეწოდება. ცილინდრი Anthony Pugh (1976). Polyhedra: A visual approach. California: University of California Press Berkeley. ISBN 0-520-03056-7.  Chapter 2: Archimedean polyhedra, prisma and antiprisms Surface Area
ქამეროფსი

ქამეროფსი (ლათ. Chamaerops) — მცენარეთა გვარი პალმების ოჯახისა. დაბალტანიანი (2—3 მეტრი სიმაღლის), მრავალღეროიანი, ზოგჯერ ერთღეროიანი (6 მ სიმაღლის) პალმებია. მარაოსებრი ფოთლები ღეროს წვერშია თავმოყრილი; გრძელი ყუნწი დაფარულია ბრჭყალისებრი ქაცვებით. ყვავილები მომცროა, შეკრებილია დატოტვილ ყვავილედად. ნაყოფი კენკრაა. გვარში 2 სახეობაა. (სახესხვაობებით), სხვა მონაცემებით 9 სახეობა. გავრცელებულია დასავლეთ ხმელთაშუაზღვისპირეთში, მათგან ქონდარა პალმა (Chamaerops humilis) ერთადერთი პალმაა ევროპაში. იგი, როგორც დეკორატიული მცენარე კულტივირებულია განსაკუთრებით შავი ზღვის სანაპიროს ბაღ-პარკებში, სადაც ყოველწლიურად ყვავის და ნაყოფმსხმოიარობს. ფოთლის ბოჭკოს იყენებენ თოკების, ტომრებისა და სხვათა დასამზადებლად. რატიანი ნ., ქართული საბჭოთა ენციკლოპედია, ტ. 10, თბ., 1986. — გვ. 451.
ვიკი სოფტი

ვიკი სოფტი (აგრეთვე ცნობილი როგორც ვიკი-ძრავი ანდა ვიკი-აპლიკაცია — თანამშრომლობის საფუძველზე შექმნილი პროგრამული უზრუნველყოფა, სოფტი, რაც ამუშავებს ვიკიპედიას, ანუ საიტს, რომელიც საშუალებას აძლევს მომხმარებლებს, რომ შექმნან ვებ-გვერდები ვებ-ბრაუზერების საშუალებით. ვიკი-სისტემა წარმოდგენილია ვებ-აპლიკაციით, რომელიც ერთ ან რამდენიმე სერვერზეა გაშვებული. ენციკლოპედიური ხასიათის შინაარსი, რომელიც მოიცავს ყველა მიმდინარე და წინა ვერსიებს, ინახება ფაილთა სისტემის ან მონაცემთა ბაზის სახით. ვიკიპედიები წარმოადგენენ ვებ-კონტენტის მენეჯმენტის სისტემას, რომელიც ხშირად გამოიყენება ვებ-ჰოსტინგშიც. ამჟამად არსებობს ათობით აქტიურად განახლებადი ვიკი ძრავი, შესრულებული დაპროგრამების სხვადასხვა ენებში, რაც მოიცავს როგორც უფასო, ასევე ფასიან აპლიკაციებს. ასევე ფართოდ იცვლება მათი პლატფორმული უზრუნველყოფაც, მათი მხარდაჭერა ადამიანური ენების სიმბოლოებისა და კონვენციებისათვის და მათი რეგულაციები სტატიების დამუშავების ტექნიკური და სოციალური კონტროლის მიმართ. პირველი ფართოდ აღიარებული 'ვიკი'-აპლიკაცია, WikiWikiWeb შექმნილი იქნა 1994 წელს და გაშვებულ იქნა c2.com მისამართლზე 1995 წელს. "WikiWikiWeb" ერქვა იმ ვიკისაც, რომელიც ამ სოფტზე მუშაობდა და ვიკიპედიების არსებობის პირველ წლებში თითქმის ყოველი ვიკი თავისი დაკვეთების მიხედვით დამუშავებულ სოფტზე მუშაობდა. ვიკი-ვიკი-ვების სოფტს მოგვიანებით ვიკიბეისი უწოდეს ("WikiBase"). ვიკი-სოფტმა სათავე აიღო ძველი სისტემებისგან, რომლებიც დოკუმენტაციის და პროგრამული უზრუნველყოფისათვის გამოიყენებოდა 1980-იან წლებში. 1990-იანი წლებიშ შუაში ამ პროგრამებმა ვებ-ბრაუზერული ინტერფეისების სახე მიიღეს. მიუხედავად ამისა, მათ აკლდათ ის უნარი, რომ იოლად შეექმნათ ბმულები შინაგან გვერდებს შორის სპეციალური HTML კოდის დაწერის გარეშე. ამ სიტუაციის გასამარტივებლად უარდ კანინგემის მიერ შემოღებული იქნა გვერდების დამისამართების კონვენცია 1995 წელს, რომელიც არ მოითხოვდა HTML კოდს შინაგანი ბმულის შესაქმნელად. იმ დროს, როდესაც მედიავიკის პროექტი ჩაისახა, ეს კონვენცია უკვე აღარ იყო პოპულარული და იგი შეცვალა წყაროში ორმაგი კვადრატული ფრჩხილებით შინაგანი ბმულების მონიშვნამ. ამგვარად, გვერდების სახელები უკვე აღარ ეწინააღმდეგებოდა ინგლისური ენის ბუნებრივ წყობას და უკვე შეიძლებოდა მათში ინგლისური მთავრული შრიფტის გამოყენებაც სტანდარტული გრამატიკული კონვენციის მიხედვით. წინადადების პირველი სიმბოლოს მგრძნობიარობა მთავრული ან ნუსხური შრიფტის მიმართ, რაც უკვე აღარ ახასიათებთ შემდგომ სიმბოლოებს, მისდევს სტანდარტული ინგლისური კაპიტალიზაციის შეთანხმებებს და საშუალებას აძლევს ავტორებს, რომ დაწერონ თავიანთი გვერდები ჩვეულებრივი ინგლისური ენით და მხოლოდ შემდეგ ჩართონ ბმულები ზოგიერთ სიტყვებთან ან ფრაზებთან. დრომ აჩვენა, რომ ეს იყო კრიტიკულად მნიშვნელოვანი ცვლილება, რომელმაც საშუალება მისცა ავტორებს, სპეციალური მომზადების გარეშე ეწერათ ვიკი-გვერდები, ხოლო არა-სპეციალისტ იუზერებს _ რომ ეკითხათ ისინი. იგივე პოლიტიკა გაფართოებულ იქნა სხვა ბუნებრივ ენებზეც, რამაც თავიდან აგვაცილა უჩვეულო ფორმის მქონე ტექსტების ან უხერხული კაპიტალიზაციების გამოყენება, რაც ამა თუ იმ ენის კერძო წესებს დაარღვევდა. შემდგომ ათ წელიწადში დაწერილ იქნა კიდევ ბევრი ვიკი-აპლიკაცია პროგრამირების სხვადასხვა ენებზე. ↑ The Wiki Way. Quick collaboration on the Web, Addison-Wesley (April 2001) ISBN 0-201-71499-X
ბურლეჩენი

ბურლეჩენი (რუმ. Burlăceni) — სოფელი მოლდოვაში, კაჰულის რაიონში. მდებარეობს ზღვის დონიდან 122 მეტრზე. 2004 წლის მონაცემებით, მოსახლეობა 2 248 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ვადულ-ლუი-ისაკი

ვადულ-ლუი-ისაკი (რუმ. Vadul lui Isac) — სოფელი მოლდოვაში, კაჰულის რაიონში. მდებარეობს ზღვის დონიდან 7 მეტრზე. 2004 წლის მონაცემებით, მოსახლეობა 2 950 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ვლადიმიროვკა (კაჰულის რაიონი)

ვლადიმიროვკა (რუმ. Vladimirovca) — სოფელი მოლდოვაში, კაჰულის რაიონში. მდებარეობს ზღვის დონიდან 132 მეტრზე. 2004 წლის მონაცემებით, მოსახლეობა 342 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ველენი

ველენი (რუმ. Văleni) — სოფელი მოლდოვაში, კაჰულის რაიონში. მდებარეობს ზღვის დონიდან 6 მეტრზე. 2004 წლის მონაცემებით, მოსახლეობა 3 021 ადამიანს შეადგენდა. მოლდოვის მოსახლეობის 2004 წლის აღწერის მონაცემები
გრეჩენი

გრეჩენი (რუმ. Greceni) — სოფელი მოლდოვაში, კაჰულის რაიონში. მდებარეობს ზღვის დონიდან 110 მეტრზე. 2004 წლის მონაცემებით, მოსახლეობა 135 ადამიანს შეადგენდა. მოლდოვის მოსახლეობის 2004 წლის აღწერის მონაცემები
გევენოასა

გევენოასა (რუმ. Găvănoasa) — სოფელი მოლდოვაში, კაჰულის რაიონში. მდებარეობს ზღვის დონიდან 90 მეტრზე. 2004 წლის მონაცემებით, მოსახლეობა 1 296 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ჯიურჯიულეშტი

ჯიურჯიურლეშტი (რუმ. Giurgiuleşti) — სოფელი მოლდოვაში, კაჰულის რაიონში. მდებარეობს ზღვის დონიდან 54 მეტრზე. 2004 წლის მონაცემებით, მოსახლეობა 2 995 ადამიანს შეადგენდა. მოლდოვის მოსახლეობის 2004 წლის აღწერის მონაცემები
დოინა (კაჰულის რაიონი)

დოინა (რუმ. Doina) — სოფელი მოლდოვაში, კაჰულის რაიონში. მდებარეობს ზღვის დონიდან 189 მეტრზე. 2004 წლის მონაცემებით, მოსახლეობა 1 216 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ახალი შოტლანდია

ახალი შოტლანდია (Nova Scotia, NS) — პროვინცია კანადის აღმოსავლეთში. სახელი ეწოდა შოტლანდიის მეფის ჯეიმზ VI-ის პატივსაცემად. მოსახლეობა — 946 397 (2011 წ.) ენები (%) — ინგლისური – 89, ფრანგული - 4; ფართობი — 55,5 ათასი. ქალაქები (ათ.) — კეიპ-ბრეტონი (118), ჰალიფაქსი (C, 117), დარტმუტი (67). ჯოვანი კაბოტომ ამ ტერიტორიას მიღწია 1497 წელს. ფრანგული კოლონიები შეიქმნა 1604 წელს, რომელსაც აკადია უწოდეს. მათ დააარსეს პორ-რუაილი, ევროპელთა პირველი მუდმივი დასახლება ჩრდილოეთ ამერიკაში. მალე მათი ადგილი ინგლისელებმა დაიკავეს. 1621 წლიდან ახალი შოტლანდია ეწოდება. ტერიტორია სადავო იყო, ვიდრე 1713 წელს უტრეხტის ზავის მიხედვით ისინი ინგლისს გადაეცემოდა. ინგლისის მხრიდან აკადიის სრული კოლონიზაცია და ფრანგების განდევნა მოხდა 1755 წელს. 1763 წელს პარიზის ხელშეკრულებით ის საბოლოოდ გადაიქცა ინგლისის კოლონიად. ახალი შოტლანდია იყო ერთ-ერთი იმ ოთი პროვინციიდან, რომლებმაც შექმნეს კანადის დომინიონი. Brebner, John Bartlet. New England's Outpost. Acadia before the Conquest of Canada (1927) Brebner, John Bartlet. The Neutral Yankees of Nova Scotia: A Marginal Colony During the Revolutionary Years (1937) ვიკისაწყობში არის გვერდი თემაზე: ახალი შოტლანდია Nova_Scotia, ტურისტული მეგზური ვიკივოიაჟზე Government of Nova Scotia ახალი შოტლანდია საიტზე Curlie
ზირნეშტი

ზირნეშტი (რუმ. Zîrneşti) — სოფელი მოლდოვაში, კაჰულის რაიონში. მდებარეობს ზღვის დონიდან 26 მეტრზე. 2004 წლის მონაცემებით, მოსახლეობა 1 908 ადამიანს შეადგენდა. მოლდოვის მოსახლეობის 2004 წლის აღწერის მონაცემები
საჰაერო ძალების გლობალური დარტყმების სარდლობა

საჰაერო ძალების გლობალური დარტყმების სარდლობა, გდს (ინგლ. Air Force Global Strike Command, AFGSC) — აშშ-ის საჰაერო ძალების ერთ-ერთი მთავარი სარდლობა, რომელიც მდებარეობს ბერკსდეილის საჰაერო ძალების ბაზაზე, ლუიზიანაში. გლობალური დარტყმების სარდლობა (გდს) უზრუნველყოფს საბრძოლო მზადყოფნის ძალების მიერ სტრატეგიულ ბირთვულ შემკავებლობას და გლობალური დარტყმების ოპერაციების ჩატარებას საბრძოლო მეთაურობების მხარდასაჭერად. აშშ-ის საჰაერო ძალების სამინისტროს შემადგენლობაში გლობალური დარტყმების სარდლობის ჩამოყალიბების შესახებ განცხადება 2008 წლის 24 ოქტომბერს საჰაერო ძალების სახელმწიფო მდივანმა მაიკლ დონლიმ გააკეთა. ოფიციალურად სარდლობა ფუნქციონირება დაიწყო გენერალ-ლეიტენანტ ფრენკ კლოტცის მეთაურობით და 55 თანამშრომელთან ერთად 2009 წლის 7 აგვისტოს, იმავე დღეს ჩატარდა პირველი სამუშაო შეხვედრა ვაშინგტონის შემოგარენში მდებარე ბოლინგის ავიაბაზაზე. 2009 წლის ივნისში გლობალური დარტყმების სარდლობის შტაბ-ბინად ბერკსდეილის ავიაბაზა შეირჩა, ლუიზიანში. 2014 წლის მდგომარეობით გლობალური დარტყმების სარდლობას ექვემდებარება საკონტინენტთაშორისო ბალისტიკური რაკეტების სამი ფრთა, სტრატეგიული ბომბდამშენები B-52-ის ორი ფრთა, და სტელსი სტრატეგიული ბომბდამშენის B-2 Spirit-ის ერთადერთი ფრთა. ჯამში სარდლობის 6 ფრთა აერთიანებს 25,000 ადამიანს. 2015 წლის 20 აპრილს გახდა ცნობილი აშშ-ის საჰაერო ძალების მდივნის დებორა ლი ჯეიმზის და შტაბის უფროსის მარკ უელშის გადაწყვეტილება, რომლის მიხედვითაც 2015 წლის 1 ოქტომბრიდან გლობალური დარტყმების სარდლობის დაქვემდებარებაში გადავა ბომბდამშენ B-1 Lancer-ის ფრთები და შორეული დამრტყმელი-ბომბდამშენის პროგრამა (LRS-B), რომელიც მანამდე საჰაერო საბრძოლო სარდლობას ეკუთვნოდა. ამგვარად გდს-ის ავიაპარკი გაიზრდება 63 საფრენი აპარატით, ხოლო პირადი შემადგენლობა 7,000 ადამიანით. მე-2 ბომბდამშენი ფრთა მე-11 ბომბდამშენი ესკადრილია მე-20 ბომბდამშენი ესკადრილია 96-ე ბომბდამშენი ესკადრილია მე-5 ბომბდამშენი ფრთა 23-ე ბომბდამშენი ესკადრილია 69-ე ბომბდამშენი ესკადრილია 509-ე ბომბდამშენი ფრთა მე-13 ბომბდამშენი ესკადრილია 393-ე ბომბდამშენი ესკადრილია 90-ე სარაკეტო ფრთა, ავიაბაზა უორენი შაიენში, ვაიომინგი 319-ე სარაკეტო ესკადრილია 320-ე სარაკეტო ესკადრილია 321-ე სარაკეტო ესკადრილია 91-ე სარაკეტო ფრთა, ავიაბაზა მაინოტი, ჩრდილოეთი დაკოტა 740-ე სარაკეტო ესკადრილია 741-ე სარაკეტო ესკადრილია 742-ე სარაკეტო ესკადრილია 341-ე სარაკეტო ფრთა, ავიაბაზა მალმსტრომი, მონტანა მე-10 სარაკეტო ესკადრილია მე-12 სარაკეტო ესკადრილია 490-ე სარაკეტო ესკადრილია 576-ე საფრენოსნო-გამოსაცდელი ესკადრილია 625-ე სტრატეგიული ოპერაციების ესკადრილია Boeing B-52 Stratofortress (2009 – დღემდე) B-2 Spirit (2009 – დღემდე) Bell UH-1N Twin Huey (2009 – დღემდე) LGM-30 Minuteman (2009 – დღემდე) სტრატეგიული სარდლობა ბირთვული ტრიადა ↑ Air Force Global Strike Command webpage. დაარქივებულია ორიგინალიდან — 2015-09-19. ციტირების თარიღი: 2015-04-21. ↑ Reinvigorating the Air Force Nuclear Enterprise ↑ 3.0 3.1 Air Force Global Strike Command. 08.04.2010 ↑ AF realigns B-1, LRS-B under Air Force Global Strike Command. 20.04.2015
კიოსელია-მარე

კიოსელია-მარე (რუმ. Chioselia Mare) — სოფელი მოლდოვაში, კაჰულის რაიონში. მდებარეობს ზღვის დონიდან 73 მეტრზე. 2004 წლის მონაცემებით, მოსახლეობა 745 ადამიანს შეადგენდა. მოლდოვის მოსახლეობის 2004 წლის აღწერის მონაცემები
კირკანი

კირკენი (რუმ. Chircani) — სოფელი მოლდოვაში, კაჰულის რაიონში. მდებარეობს ზღვის დონიდან 82 მეტრზე. 2004 წლის მონაცემებით, მოსახლეობა 7688 ადამიანს შეადგენდა. მოლდოვის მოსახლეობის 2004 წლის აღწერის მონაცემები
კოლიბაში

კოლიბაში (რუმ. Colibaşi) — სოფელი მოლდოვაში, კაჰულის რაიონში. მდებარეობს ზღვის დონიდან 5 მეტრზე. 2004 წლის მონაცემებით, მოსახლეობა 6 021 ადამიანს შეადგენდა. მოლდოვის მოსახლეობის 2004 წლის აღწერის მონაცემები
ტონი ბუზანი

ანტონი (ტონი) პიტერ ბუზანი (დ. 2 ივნისი, 1942) — ინგლისელი მწერალი და განათლების კონსულტანტი. ბუზანმა მოახდინა მენტალური წიგნიერების და აზროვნების ტექნიკის – აზრის რუკა პოპულარიზაცია. Spore One - Structure in Hyperspace (September 25, 1972) ISBN 0-85115-016-0 Use Your Head (January 1974) ISBN 0-563-10790-1 Speed Memory (January 27, 1977) ISBN 0-7153-7365-X Make the Most of Your Mind (February 1984) ISBN 0-671-49519-4 Speed Reading (20 May 1971) ISBN 0-7221-2119-9 Use Your Perfect Memory (Plume Penguin Group January 1991) ISBN 0-452-26606-8 The Mind Map Book (6 September 1993) ISBN 0-563-36373-8 Concordea (December 2006) Requiem For Ted (December 2006) Use Your Memory, (BBC Publications)ISBN 1-4066-1018-6 Master Your Memory, (BBC Publications)ISBN 1-4066-1022-4 The Memory Book, (BBC Publications, 2010)ISBN 978-1-4066-4426-5 Mind Maps for Business, (BBC Publications, 2010)ISBN 978-1-4066-4290-2 Brain Training for Kids, (Proactive Press, 2012) ISBN 978-1-908934-00-0 The Most Important Graph in the World (Proactive Press, 2012) ISBN 978-1-908934-01-7 Modern Mind Mapping for Smarter Thinking e-book (Proactive Press, March 2013) Open2.net Biography [მკვდარი ბმული] ↑ SNAC — 2010. <a href="https://wikidata.org/wiki/Track:Q29861311"></a> ↑ Obituary: Tony Buzan, educational consultant who created the Mind Map learning technique // The Herald — Glasgow: Newsquest, 2019. — ISSN 0965-9439 <a href="https://wikidata.org/wiki/Track:Q4093"></a><a href="https://wikidata.org/wiki/Track:Q3179178"></a><a href="https://wikidata.org/wiki/Track:Q16998932"></a> ↑ Mind Mapping ™, Developing your ideas, Information Skills for Researchers
ლიზა დელ ჯოკონდო

ლიზა დელ ჯოკონდო აგრეთვე ცნობილი როგორც ლიზა გერარდინი, ლიზა დი ანტონიო მარია ანტონმარია გერარდინი ან მონა ლიზა (დ. 15 ივნისი, 1479 — გ. 15 ივლისი, 1542) — ცნობილი ფლორენციელი ქალბატონი რომელიც გამოსახულია ლეონარდო და ვინჩის სურათზე მონა ლიზა. ლიზა დაიბადა ფლორენციაში და ჯერ კიდევ ახალგაზრდა იყო როდესაც გათხოვდა ტანსაცმელების და აბრეშუმის ვაჭარზე. ჰყავდა ხუთი შვილი და ცხოვრობდა საკმაოდ კომფორტული და შეძლებული ცხოვრებით. მისი სიკვდილის შემდეგ მონა ლიზა გახდა მსოფლიოს ყველაზე ცნობადი სურათი. Pallanti, Giuseppe (2006). Mona Lisa Revealed: The True Identity of Leonardo's Model. Florence, Italy: Skira. ISBN 88-7624-659-2.
ღადამი

ღადამი, ადამი — იბერიის მეფე II ს-ის დასასრულს. ღადამის მეფობით სრულდება ორმეფობა ქართლში. მას „მოქცევაჲ ქართლისაჲ“ უწოდებს ღადამს, „მეფეთა ცხოვრება“ – ადამს. ლეონტი მროველის მიხედვით ღადამი მეფობის მესამე წელიწადს გარდაიცვალა და დარჩა 1 წლის მემკვიდრე ფარსმანი. მისი ყრმობის პერიოდში ქართლში მეფობდა ღადამის მეუღლე და ფარსმანის დედა ღადანა. პავლე ინგოროყვას აზრით ღადამი მეფობდა 161–164 წლებში, ხოლო ღადანა – 164–180 წლებში.სერგი გორგაძის აზრით ღადამი მეფობდა 146 წელს მცირე ხნით. ქართული საბჭოთა ენციკლოპედია, ტ. 10, თბ., 1986. — გვ. 581. ↑ ვახუშტი ბატონიშვილი "საქართველოს ისტორია", გამოცემა გ. დ. ქართველიშვილისა. განმარტებული და შევსებული ახლად შეძენილის არხეოლოგიურისა და ისტორიულის ცნობებით დ. ზ. ბაქრაძის მიერ. ტფილისი, 1885. გვ. გ. ↑ თეიმურაზ ბატონიშვილი „ისტორია დაწყებითგან ივერიისა, ესე იგი გიორგიისა, რომელ არს სრულიად საქართველოჲსა“ ქმნილი საქართველოს მეათცამეტის მეფის გიორგის ძის თეიმურაზისაგან სტამბასა შინა სამეცნიერო აკადემიისასა 1848 წელსა. გვ. 216. ↑ სერგი გორგაძე „საქართველოს ისტორია“. მოკლე სისტემატიური კურსი მოზრდილთათვის. ქუთაისი, 1915 წ. გვ. 84. ↑ CYRIL TOUMANOFF: „Chronology of the Early Kings of Iberia“. The Third Pharnabazid Dynasty: 14. Radamistus/Adam. p. 16. ↑ ლორთქიფანიძე მ., მეტრეველი რ., საქართველოს მეფეები, თბ.: „ნეკერი“, 2007. — გვ. 28, ISBN 99928-58-36-2.
სეგოლენ რუაიალი

მარი-სეგოლენ რუაიალი (ფრანგ. Ségolène Royal; დ. 22 სექტემბერი, 1953, დაკარი, სენეგალი) — ფრანგი პოლიტიკოსი ქალი, სოციალისტური პარტიის წევრი, გარემოს დაცვის ყოფილი მინისტრი. 2004 წლის აპრილიდან იგი პუატუ-შარანტის რეგიონული საბჭოს თავმჯდომარე და დე-სევრის დეპუტატია. სეგოლენ რუაიალი წარდგენილი იყო სოციალისტური პარტიის ოფიციალურ კანდიდატად 2007 წლის საპრეზიდენტო არჩევნებში, აიღო ხმების 47 % და დამარცხდა ნიკოლა სარკოზისთან. Ségolène Royal's official website for the 2012 presidential elections დაარქივებული 2011-09-23 საიტზე Wayback Machine. Ségolène Royal's official blog for the 2012 presidential elections დაარქივებული 2012-04-14 საიტზე Wayback Machine. Ségolène Royal's official page at the French National Assembly Ségolène Royal's official campaign site for the 2007 presidential elections დაარქივებული 2011-02-23 საიტზე Wayback Machine. ვიკისაწყობში არის გვერდი თემაზე: სეგოლენ რუაიალი
ერეკლე II-ის ძეგლი თელავში

ერეკლე II-ის ძეგლი თელავში — მერაბ მერაბიშვილის მიერ შექმნილი ქართლ-კახეთის მეფის, ერეკლე II-ის ცხენოსანი ძეგლი ქალაქ თელავში. ნამუშევარი ბრინჯაოსგანაა დამზადებული და პოსტმანის გარეშე 8,5 მეტრი სიმაღლისაა. ერეკლე მეფის ძეგლს, რომელიც 1971 წელს შეიქმნა, რესპუბლიკურ კონკურსზე მოპოვებული აქვს პირველი პრემია. დღესდღეობით თელავში არსებული მერაბ მერაბიშვილის ეს ნამუშევარი ქალაქის ერთ-ერთ სიმბოლოს წარმოადგენს. მერაბ მერაბიშვილი
ანტიოქიის სამთავრო

ანტიოქიის სამთავრო (ლათ. Principatus Antiochiae, ფრანგ. Principauté d'Antioche, იტალ Principato d'Antiochia) — იყო ერთ-ერთი იმ ჯვაროსან სახელმწიფოთაგანი, რომლებიც პირველი ჯვაროსნული ლაშქრობის დროს შეიქმნა. ანტიოქიის სამთავრო ბევრად პატარა იყო ვიდრე იერუსალიმის სამეფო ან ედესის საგრაფო,იგი მოიცავდა ხმელთაშუა ზღვის ჩრდილო-აღმოსავლეთ ნაწილს,მას სამხრეთით ტრიპოლის საგრაფო ესაზღვრებოდა,აღმოსავლეთით ედესა,ჩრდილი-დასავლეთით კი ბიზანტიის იმპერია ან სომხეთის სამეფო (შუა საუკუნეების დროინდელი.).XII საუკუნისთვის ანტიოქია 20,000-მდე მაცხოვრებელს ითვლიდა,მათი უმეტესი ნაწილი სომხები და ბერძნები იყვნენ,რომლებიც მართლმადიდებლურ ქრისტიანობას მისდევდა,თუმცა ანტიოქიის მმართველები ყოველთვის კათოლიკე ნორმანები იყვნენ,რომლებიც სამხრეთ იტალიიდან იყვნენ წარმოშობით. პირველი ჯვაროსნული ლაშქრობა ნელ-ნელა გადამწყვეტ ფაზაში შედიოდა,ტანკრედი და ბალდუინ ბულონელი (მოგვიანებით იერუსალიმის მეფე ბალდუინ I) ედესისკენ დაიძრენ, ჯვაროსნების დიდი ნაწილი კი ანტიოქიის ალყაში დარჩა. ჯარს სათავეში ბოემონდ I ჩაუდგა რომელიც მოგვიანებით ანტიოქიის პირველი პრინციც გახდა, ალყა ზამთრამდე გაგრძელდა და ჯარისკაცებს მკაცრ პირობებში უწევდათ ყოფნა, ლეგენდის თანახმად ისინი საკუთარ ცხენებს და გარდაცვლილ ჯარისკაცებს ჭამდნენ ხოლმე. ანტიოქიის დაცემის ალბათობა ძალიან დაბალი იყო, ქალაქი კარგად იყო შეიერაღებული და მას 400-მდე კოშკი იცავდა, თუმცა ბოემონდმა მოახერხა დაეთანხმებინა სომეხი გამაჰმადიანებული მცველი ფიროუზი, რომ ჯვაროსნებისათვის კარიბჭე გაეღო. ჯვაროსნების ქალაქის დაკავებიდან 4 დღეში მოსულიდან მუსლიმთა დიდი ჯარი კერბოღას სარდლობით დაიძრა ანტიოქიის დასაბრუნებლად, ამასობაში ანტიოქიისაკენ ბიზანტიის იმპერატორი ალექსი I კომნენოსი მოდიოდა დასახმარებლად, თუმცა მას გზად ცრუ ინფორმაცია უამებს რომ ანტიოქია დაეცა და ჯარი უკან გააბრუნა. ანტიოქიის დაცემა გარანტირებული იყო, მაგრამ ჯვაროსნებს დახმარება გაუწია მისტიურმა ადამიანმა სახელად პეტრე ბართლომეო რომელსაც როგორც თვითონ ამბობდა გამოეცხადა ანდრია მოციქული და უთხრა მას რომ ქრისტეს შუბი, რომლითაც იგი აწამეს ინახებოდა ანტიოქიაში. ასეა თუ ისე გადმოცემის თანახმად შუბი მალევე თავად პეტრემ აღმოაჩინა რამაც ჯვაროსნებს მოტივაცია მისცა და მუსლიმების იერიშის მოგერიებაში დაეხმარა. ანტიოქია დამოუკიდებელი სამთავრო იყო, თუმცა მას არ ჰყავდა ლიდერი, მსურველი ბევრი იყო, მაგრამ მათში ყველაზე ძლიერი ბოემონდი აღმოჩნდა. ბოემონდს ლაშქრობამდეც ჰქონდა პრინცის ტიტული ტარანტოში და მან გადაწყვიტა ეს ტიტული შეენარჩუნებინა და თავი ანტიოქიის პრინცად გამოაცხადა. Harris, Jonathan (2014), Byzantium and the Crusades, Bloomsbury, 2nd ed. ISBN 978-1-78093-767-0 Richard, Jean (1999). The Crusades: c. 1071-c. 1291. Cambridge University Press. ISBN 978-0-521-62566-1.  Steven Runciman, (1952) A History of the Crusades, vol. II: The Kingdom of Jerusalem and the Frankish East, 1100–1187. Cambridge University Press.
ლავრენტი ავალიანი

ლავრენტი ივანეს ძე ავალიანი (დ. 6 ოქტომბერი, 1923, სოფ. გუმათი, ახლანდელი წყალტუბოს მუნიციპალიტეტი ― გ. 10 ოქტომბერი 1943) — საბჭოთა კავშირის გმირი (მიენიჭა სიკვდილის შემდეგ 1943 წლის 1 ნოემბერს), მეავტომატე. დაიბადა გლეხის ოჯახში. საშუალო სკოლის დამთავრების შემდეგ გაიწვიეს წითელ არმიაში. მდინარე დნეპრის ქვემოწელთან ბრძოლების დროს (1943) ავალიანი შეიჭრა მტრის სანგარში და 30 გერმანელი მოკლა. მომდევნო ბრძოლებში მტრის 18 ჯარისკაცი და ოფიცერი გაანადგურა. ქ. მელიტოპოლთან ბრძოლაში (ამ დროს ოცეულს მეთაურობდა) ხელყუმბარით ტანკს ქვეშ შეუვარდა. დაჯილდოებულია ლენინის ორდენით, 2 სხვა ორდენითა და მედლებით. დაკრძალვის ადგილი სოფელ ნოვოლიუბიმოვკის ძმათა სასაფლაო, ზაპოროჟიეს ოლქის ტოკმაკის რაიონი (უკრაინა) ქართული საბჭოთა ენციკლოპედია, ტ. 1, თბ., 1975. — გვ. 114. ავტორთა კოლექტივი. აკადემიკოს ნ. ბერძენიშვილის საერთო რედაქციით. მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964 Цкитишвили К. В., Чинчилакашвили Т. Г. Герои Советского Союза из Грузии. Тб, 1981 ლავრენტი ავალიანი — საქართველოს ბიოგრაფიული ლექსიკონი
ბაბო ავალიშვილ-ხერხეულიძე

ბაბო (ბარბალე) ანდრიას ასული ავალიშვილ-ხერხეულიძე (დ. 3 აგვისტო [ძვ. სტ. 22 ივლისი], 1851, თბილისი ― გ. 6 დეკემბერი [ძვ. სტ. 23 ნოემბერი], 1900, იქვე) — ქართველი მსახიობი. ტრაგიკული და დრამატული როლების პირველი შემსრულებელი თბილისის განახლებულ თეატრში (1879).1868 წელს დაამთავრა წმინდა ნინოს სასწავლებელი თბილისში. ამავე წლიდან გამოდიოდა სცენისმოყვარეთა შინაურ და საჯარო წარმოდგენებში. 1880 წლიდან დროდარდო მონაწილეობდა ქართულ პროფესიონალურ თეატრის სპექტაკლებში როგორც სცენისმოყვარე, 1881 წლიდან კი პროფესიულ მსახიობად ჩაირივხა და თითქმის სიცოცხლის ბოლომდე იქ მოღვაწეობდა. ავალიშვილ-ხერხეულიძის შემოქმედება გამოირჩეოდა მხატვრული სისადავით. მთავარი როლები: მართა (გიორგი ერისთავის „ყვარყვარე ათაბაგი“), ქეთევანი (დავით ერისთავის „სამშობლო“), მარინე (ვალერიან გუნიას „და-ძმა“), მარგარიტა (დიუმას „მარგარიტა გოტიე“), ოფელია (უილიამ შექსპირის „ჰამლეტი“), ამალია (ფრიდრიხ შილერის „ყაჩაღები“) და სხვა. იყო ლადო მესხიშვილის, კონსტანტინე ყიფიანის, კოტე მესხის, ვასო აბაშიძის, მაკო საფაროვა-აბაშიძის, ნატო გაბუნიას ღირსეული პარტნიორი. ქართული საბჭოთა ენციკლოპედია, ტ. 1, თბ., 1975. — გვ. 115. ცუცქირიძე შ., ენციკლოპედია „საქართველო“, ტ. 1, თბ., 1997. — გვ. 61. ბაბო ავალიშვილ-ხერხეულიძე — საქართველოს ბიოგრაფიული ლექსიკონი
კოტიჰანა

კოტიჰანა (რუმ. Cotihana) — სოფელი მოლდოვაში, კაჰულის რაიონში. მდებარეობს ზღვის დონიდან 90 მეტრზე. 2004 წლის მონაცემებით, მოსახლეობა 1 317 ადამიანს შეადგენდა. მოლდოვის მოსახლეობის 2004 წლის აღწერის მონაცემები ↑ http://date.gov.md/ro/system/files/resources/2015-11/coduri%20postale%20RM.xlsx
კრიჰანა-ვეკე

კრიჰანა-ვეკე (რუმ. Crihana Veche) — სოფელი მოლდოვაში, კაჰულის რაიონში. მდებარეობს ზღვის დონიდან 5 მეტრზე. 2004 წლის მონაცემებით, მოსახლეობა 4 189 ადამიანს შეადგენდა. მოლდოვის მოსახლეობის 2004 წლის აღწერის მონაცემები